Diari Oficial de la Generalitat Valenciana


Sumari del DOGV 9863, del 04-06-2024 (2024/5145)

RESOLUCIÓ de 30 de maig de 2024, de la Universitat d'Alacant, per la qual es rectifiquen errors de la convocatòria de places de personal docent i investigador en règim de contractació laboral de data 24 de maig de 2024.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9863

Data del DOGV
:   04-06-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/5145


Data del document
:   30-05-2024

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * Universitat d'Alacant

RESOLUCIÓ de 30 de maig de 2024, de la Universitat d'Alacant, per la qual es rectifiquen errors de la convocatòria de places de personal docent i investigador en règim de contractació laboral de data 24 de maig de 2024. [2024/5145]  
Detectats errors materials en la base 1 i en l'annex I de la convocatòria de places de personal docent i investigador en règim de contractació laboral de data 24 de maig de 2024 (DOGV 28.05.2024), es rectifica tal com seguix:  
En la base 1. Normes generals, en les dades d'infrarepresentació hi ha algunes dades incorrectes, per la qual cosa es procedix a publicar les dades corregides:  
- Existix infrarepresentació de les dones en la categoria de professorat associat de les àrees d'Astronomia i Astrofísica, Arquitectura i Tecnologia de Computadors, Física Aplicada, Teoria del Senyal i Comunicacions, Ciència de la Computació i Intel·ligència Artificial, Llenguatges i Sistemes Informàtics, Anàlisi Geogràfica Regional, Sociologia, Dret Civil, Dret Penal, Anatomia i Embriologia Humana, Enginyeria Química, Mecànica dels Mitjans Continus i Teoria d'Estructures, Enginyeria Elèctrica, Estadística i Investigació Operativa, Projectes Arquitectònics, Expressió Gràfica Arquitectònica, Didàctica de l'Expressió Corporal, Educació Física i Esportiva, Economia Aplicada, Organització d'Empreses i Dret del Treball i de la Seguretat Social.  
  
- Existix infrarepresentació dels homes en la categoria de professorat associat de les àrees de Química Analítica, Traducció i Interpretació, Didàctica i Organització Escolar, Psicologia Bàsica, Didàctica de l'Expressió Plàstica.  
- Existix infrarepresentació de les dones en la categoria de professorat ajudant doctor de les àrees de Comunicació Audiovisual i Publicitat, Educació Física i Esportiva, Llenguatges i Sistemes Informàtics, Ciència de la Computació i Intel·ligència Artificial, Sociologia i Matemàtica Aplicada.  
- Existix infrarepresentació dels homes en la categoria de professorat ajudant doctor de les àrees de Filologia Anglesa, Personalitat, Avaluació i Tractament Psicològic, Traducció i Interpretació, Didàctica i Organització Escolar i Didàctica de la Llengua i la Literatura.  
  
- No existix infrarepresentació de cap dels gèneres en les categories convocades de la resta de les àrees.  
  
En l'annex I, en la plaça de professora associada/professor associat número DC02116  
  
On diu:  
«Activitat: docència en Economia Aplicada. Horari de matí i vesprada.»;  
  
Ha de dir:  
«Activitat: docència en Sistema Fiscal. Horari de matí i vesprada.»  
  
  
Alacant, 30 de maig de 2024.- La rectora (p. d., R 22/12/20), el vicerector d'Ordenació Acadèmica i Professorat: Luis Alfonso Martínez Giner.